# O Siaki o Su’esu’ega o Tagata Faigaluega o NDIS: O a mea e ao ona silafia e sui auai ua pulea-e latou lava le NDIS

O le Siaki o Su’esu’ega o Tagata Faigaluega o NDIS (Worker Screening Check) o le a amata i le aso 1 Fepuari 2021 i setete ma teritori uma vaganā ai le Teritori i Matū.

E amata Siaki o Su’esu’ega o Tagata Faigaluega i le Teritori i Matū ia le silia le aso 1 Iulai 2021.

Ua faamatala i lenei pepa o mataupu poo a su’esu’ega o tagata faigaluega, ma e faapefea ona faaaogā le Siaki o Su’esu’ega o Tagata Faigaluega ia te oe.

Ia fesoasoani ina ia e malamalama i nisi o upu o loo matou faaaogaina, ua iai i le [lisi i luga o la matou upega tafa’ilagi](https://www.ndiscommission.gov.au/about/ndis-worker-screening-check#gloss).

## O lea le su’esu’ega o tagata faigaluega?

O le su’esu’ega o tagata faigaluega ose auala e siaki ai tagata faigaluega NDIS e fesoasonai ia mautinoa ai e leai ni afaina matuiā a aliali mai e lamatia ai tagata e iai mana’oga faapitoa o loo latou galulue.

## O lea le Siaki o Su’esu’ega o Tagata Faigaluega?

E amata mai le aso 1 Fepuari 2021, o le a faaaogā ai Siaki o Su’esu’ega o Tagata Faigaluega mo soo se tagata faigaluega o NDIS ua faafaigaluega i nisi ituaiga o matafaioi e maoa’e lona lamatia (certain roles).

O lona uiga mo se vaitaimi, o le a faapea ona tutusa uma setete ma teritori i le faiga o su’esu’ega o tagata faigaluega o NDIS.

O le a fuafua i Siaki o Su’esu’ega o Tagata Faigaluega pe ua agavaa se tagata mo se pemita poo le teena mai le faigaluega ise ituaiga matafaioi e iai tagata o iai mana’oga faapitoa.

O le Siaki o Su’esu’ega o Tagata Faigaluega e fai e le Matagaluega o Su’esu’ega o Tagata Faigaluega (WSU) i le setete poo teritori o fai ai le talosaga. O le WSU latou te faia foi faai’uga e uiga i le talia poo le teena ose tagata. E mana’omia le mautinoa e ofisa o faia auaunaga ua lesitala i NDIS ona faafaigaluega na’o tagata ua maua pemita ise ituaiga matafaioi.

O le su’esu’ega o tagata faigaluega ose tasi lea o le tele o mana’oga e faaititia ai e ofisa o faia auaunaga ua lesitala i le NDIS ni afaina e lamatia ai tagata e iai mana’oga faapitoa.

## O ai e mana’omia ona iai se Siaki o Su’esu’ega o Tagata Faigaluega?

E amata mai le aso 1 Fepuari 2021, o le a suia ai e Siaki o Su’esu’ega o Tagata Faigaluega faagasologa o su’esu’ega o tagata faigaluega i setete ma teritori uma. O lona uiga o tagata faigaluega uma o NDIS i Ausetalia ua faafaigaluega i ofisa o faia auaunaga ua lesitala i NDIS i [se ituaiga matafaioi](https://www.ndiscommission.gov.au/providers/worker-screening#ide) o le a tutusa uma le faiga o su’esu’ega mulimuli ane.

O matafaioi nei e faapea:

* e iai fesoota’iga militino ma tagata e iai mana’oga faapitoa
* e faia faai’uga o le faalapotopotoga
* e tuuina atu ni ituaiga lagolago poo auaunaga o NDIS. Ua le faatatau lea i lagolago ma auaunaga uma a NDIS. E mafai ona maua se lisi o [lagolago ma auaunaga o NDIS](https://www.ndiscommission.gov.au/document/891) i le mea o fai ai su’esu’ega o tagata faigaluega i luga o upega tafa’ilagi o Komisi o Tulaga lelei ma Puipuigamalu o NDIS (NDIS Commission).

O ofisa o faia auaunaga ua lesitala i NDIS e mana’omia ona fai ma le mautinoa o tagata faigaluega i nisi ituaiga o matafaioi ua iai pemita o Su’esu’ega o Tagata Faigaluega o NDIS.

## O a mea e fai a le WSU?

E tilotilo le WSU i tala faasolopito o galuega ma solitulafono o tagata o loo talosaga mo Siaki o Su’esu’ega o Tagata Faigaluega e vaai ai pe sa faia se solitulafono poo le faatino o nisi mea e le tatau ai ona faigaluega ose sui auai o NDIS. O le WSU latou te faia faai’uga e uiga i talosaga mo Siaki o Su’esu’ega o Tagata Faigaluega.

Afai ua fai le faai’uga a WSU o lea tagata e mafai ona galue ose sui auai o NDIS, o le tagata lenei ua iai lona pemita o Su’esu’ega o Tagata Faigaluega o NDIS. Afai o le faai’uga a WSU o lea tagata e le tatau ona galue ose sui auai o NDIS i se matafaioi, o le a tuuina atu iai Ie teena i Su’esu’ega o Tagata Faigaluega a NDIS.

**O lea le umi o le aogā o le pemita o Su’esu’ega o Tagata Faigaluega NDIS?**

O le aufaigaluega ua iai pemita i Su’esu’ega o Tagata Faigaluega o NDIS e fai ma siaki o latou faamatala ma e vaavaai pea e leoleo.

O lona uiga o le tulaga o lo latou pemita i Su’esu’ega o Tagata Faigaluega o NDIS e mafai ona toe-iloilo pe afai ae maua e WSU poo le Komisi o Tulaga lelei ma Puipuigamalu o NDIS (NDIS Commission) faamatalaga fou poo tala lata mai ua faaalia ai tulaga e ono lamatia ai tagata e iai mana’oga faapitoa. A tupu se tulaga faapea, atonu o le a ave’ese mai loa pemita o Su’esu’ega o Tagata Faigaluega o NDIS a’o le’i uma le aogā o latou pemita i Su’esu’ega o Tagata Faigaluega o NDIS.

O pemita i Su’esu’ega o Tagata Faigaluega o NDIS e uma le aogā i le ta’i lima (5) tausaga.

## O lea le taimi e fai ai talosaga a tagata faigaluega NDIS mo Siaki o Su’esu’ega o Tagata Faigaluega?

Afai o aogā ma [talia siaki o setete poo teritori](https://www.ndiscommission.gov.au/providers/worker-screening/interimarrangements) o tagata faigaluega a’o lumana’i le aso 1 Fepuari 2021 (poo le lei oo i le aso 1 Iulai 2021 i le Teritori i Matū), e mafai ona latou faaaogaina pea se’ia uma le aogā poo le periota o le taimi faatagaina e le faigamalō faasetete poo faateritori.

O lona uiga o lea periota, o tagata o galulue i ofisa o auaunaga ua lesitala i NDIS ini ituaiga matafaioi o le a umia **a le ose** siaki ua talia **poo** se pemita i Su’esu’ega o Tagata Faigaluega o NDIS.

O le taimi e uma ai le aogā o se siaki sa talia, poo le periota o le taimi ua muta, o lea siaki sa talia ua le toe aogā. I le tuana’i o lea taimi, afai e fia faigaluega pea nei tagata ini ituaiga matafaioi i ofisa o faia auaunaga ua lesitala i NDIS, e tatau ona fai ni pemita i Su’esu’ega o Tagata Faigaluega o NDIS.

Mulimuli ane, o le taimi e uma ai le aogā o siaki sa talia, o le aufaigaluega atoa o galulue i ofisa o faia auaunaga ua lesitala i NDIS ini ituaiga matafaioi e tatau ona fai ni pemita i Su’esu’ega o Tagata Faigaluega o NDIS.

E mai le aso 1 Fepuari 2021 (poo mai le aso 1 Iulai 2021 poo le aso ua sauni ai WSU i le Teritori i Matū), o tagata faigaluega fou i ituaiga matafaioi o ofisa o faia auaunaga ua lesitala ua tatau ona talosaga loa ni pemita i Su’esu’ega o Tagata Faigaluega o NDIS pe afai e lei faia, pe le’i umia se siaki ua talia ma aogā.

## Pe mana’omia e tagata faigaluega i ofisa o faia auaunaga ae le lesitala i NDIS se Siaki o Su’esu’ega o Tagata Faigaluega?

## Afai o loo e faaaogaina ofisa o auaunaga e lei lesitalaina mo nisi fuafuaga poo fuafuaga uma i lau NDIS, e mafai ona e filifili e:

* fesili i lau tagata faigaluega e ta’u atu poo iai se [siaki o setete poo teritori o talia](https://www.ndiscommission.gov.au/providers/worker-screening/interimarrangements) ma aogā poo se pemita i Su’esu’ega o Tagata Faigaluega o NDIS
* talosaga lau tagata faigaluega e fai se pemita i Su’esu’ega o Tagata Faigaluega o NDIS
* ‘aua le faaaogaina auaunaga e lei lesitalaina pe afai e le o iai se siaki o talia o aogā poo se pemita i Su’esu’ega o Tagata Faigaluega o NDIS

Ua aofia ai tagata faigaluega e iai Numera o Pisinisi o Tagata Ausetalia (ABN) (sole traders).

E mafai fo’i ona e fai i lou auaunaga e lei lesitalaina ete mana’o e fai na’o le lagolago ma auaunaga o NDIS o loo faia e tagata faigaluega o loo aogā ma talia siaki o setete poo teritori poo pemita i Su’esu’ega o Tagata Faigaluega o NDIS.

**Mea tāua ia manatua**

* Afai ete maua ni [ituaiga o lagolago poo auaunaga NDIS](https://www.ndiscommission.gov.au/document/891) mai se ofisa o auaunaga lesitala a NDIS, o latou tagata faigaluega e **tatau** ona iai siaki ua talia poo se pemita i Su’esu’ega o Tagata Faigaluega o NDIS. O le Tulafono lenei. Ua aofia ai auaunaga lagolago o amio, ma tagata poto faapitoa mo nofoaga o tagata e iai mana’oga faapitoa.
* Afai o lau tagata faigaluega NDIS o faafaigaluega ese auaunaga ua lesitala i NDIS i se tasi o [ituaiga matafaioi](https://www.ndiscommission.gov.au/providers/worker-screening#ide), ua **tatau** ona iai se siaki ua talia poo se pemita i Su’esu’ega o Tagata Faigaluega o NDIS.
* Afai o lau tagata faigaluega NDIS ua leva ona iai [siaki ua talia e le setete poo teritori](https://www.ndiscommission.gov.au/providers/worker-screening/interimarrangements) o aogā pea, latou te le o mana’omia ise taimi vave se Siaki o Su’esu’ega o Tagata Faigaluega mai le aso 1 Fepuari 2021 (poo mai le aso 1 Iulai 2021 i le Teritori i Matū).
* Afai ua e pulea e oe lau lava fuafuaga, o ofisa o faia auaunaga ua lei lesitalaina i NDIS ma latou tagata faigaluega ua le mana’omia ona iai ni siaki ua talia poo se Siaki o Su’esu’ega o Tagata Faigaluega **vaganā ua e mana’o e fai mai se tapenaga**.